ჯადოქრის პირამიდა

ჯადოქრის პირამიდა — მექსიკაში იუკატანის ნახევარკუნძულზე მდებარე ქალაქ უქსმალში მაიას ტომის ხალხმა ააგო ახ. წ. 700-1000 წლებში. XV საუკუნეში ქალაქი დაცარიელდა. ლეგენდის თანახმად, ჯადოქრის 39-მეტრიანი პირამიდა ერთ ღამეში ააგო ღმერთ-ჯადოქარმა იტცამნამ. არქეოლოგიურმა გათხრებმა გვიჩვენეს, რომ ეს პირამიდა ხუთ ეტაპად შენდებოდა. უსქმალის ცენტრს დიდი მნიშვნელობა ჰქონდა ადგილობრივი ღვთისმსახურებისთვის, ხოლო მისი განლაგება იმ დროისთვის ცნობილ პლანეტებზე მიანიშნებდა. პირამიდის  დასავლეთი კედლის  კიბე  წელიწადის ყველაზე გრძელ დღეს ზუსტად ჩამავალი მზისკენ  არის მიმართული.

რესურსები ინტერნეტში

 Reed College website on Pyramid of the Magician
Ancient Worlds:  The Americas, Pyramid of the Dwarf
Frommers Travel Site, Pyramid of the Magician

კატეგორია:მაიას ქალაქები
კატეგორია:მექსიკის არქიტექტურა
კატეგორია:პირამიდები